
บทคัดย่อ

สิวอักเสบเป็นโรคผิวหนังที่พบได้บ่อยในทุกเพศทุกวัย โดยมีสาเหตุสำคัญจากการอุดตันของรูขุมขนด้วยไขมันและสิ่งกระตุ้นที่ทำให้เชื้อแบคทีเรียก่อโรคเพิ่มขึ้นผิดปกติ โดยเฉพาะเชื้อ Staphylococcus aureus ซึ่งปัจจุบันพบแนวโน้มการดื้อยาปฏิชีวนะของเชื้อดังกล่าวเพิ่มขึ้นอย่างต่อเนื่อง งานวิจัยนี้จึงมีวัตถุประสงค์เพื่อพัฒนาเจลฟิล์มแต้มสิวผสมสารสกัดจากน้ำนมราชสีห์และขมิ้นชัน ซึ่งเป็นสมุนไพรท้องถิ่นที่มีฤทธิ์ลดการอักเสบและต้านเชื้อแบคทีเรีย          เพื่อใช้เป็นแนวทางทดแทน จากการทดสอบประสิทธิภาพการต้านเชื้อ S. aureus ด้วยวิธี Disc diffusion พบว่า         สารสกัดน้ำนมราชสีห์และขมิ้นชันสามารถยับยั้งการเจริญเติบโตของเชื้อได้ โดยเกิดโซนใส (Inhibition zone) ขนาด 16.54 ± 1.82mm และ 18.40 ± 3.11 mm ตามลำดับ โดยมีค่าความเข้มข้นต่ำสุดที่สามารถยับยั้งการเจริญของ       เชื้อแบคทีเรีย (MIC) เท่ากับ 25 mg/ml และมีค่าความเข้มข้นต่ำสุดที่สามารถฆ่าเชื้อได้ (MBC) เท่ากับ 100 mg/ml จากนั้นเมื่อนำสารสกัดมาพัฒนาในรูปแบบผลิตภัณฑ์เจลฟิล์มพบว่าอัตราส่วนของ PVA : PVP : Chitosan : Glycerol             ที่เหมาะสมที่สุดในการขึ้นรูปคือ 2.4 g : 0.6 g : 0.2 g : 0.5 ml ซึ่งทำให้เจลสามารถเซ็ตตัวเป็นฟิล์มได้อย่างรวดเร็ว          มีคุณสมบัติในการยึดติดและเกาะบนผิวหนังได้ดี มีความคงตัวทางกายภาพ และมีค่าความเป็นกรด-ด่าง (pH) อยู่ในระดับที่สมดุลกับผิวหนังมนุษย์คือ 4.89 นอกจากนี้ ผลิตภัณฑ์เจลฟิล์มที่พัฒนายังมีประสิทธิภาพในการยับยั้งเชื้อ S. aureus โดยมีค่าโซนใสการยับยั้งถึง 22.15 ± 0.64 mm ซึ่งมีประสิทธิภาพสูงกว่าเจลแต้มสิวทั่วไปในท้องตลาด งานวิจัยนี้จึงสามารถนำไปต่อยอดเป็นผลิตภัณฑ์ทางเลือกใหม่ที่มีความปลอดภัยและมีประสิทธิภาพสูงในการลดการอักเสบของสิว

บทนำ
สิว (Acne) เป็นปัญหาผิวหนังที่พบได้บ่อย      ในทุกเพศ และทุกวัยซึ่งมีสาเหตุเกิดจากการอุดตันของ
รูขุมขน และต่อมไขมันในผิวหนังส่งผลให้เกิดการสะสมของไขมันทำให้เกิดการอักเสบจาก การสะสมของ
เชื้อแบคทีเรียเป็นซึ่งเชื้อที่มีบทบาทสำคัญในการทำให้เกิดการอักเสบ งานวิจัยในปัจจุบันพบว่าสิวที่มีอักเสบตรวจพบเชื้อแบคทีเรีย Staphylococcus aureus มากกว่า
สิวที่ไม่มีการอักเสบอย่างมีนัยสำคัญ (Dreno,2004; Williams et al.,2012) การเจริญเติบโตของเชื้อ
S. aureus ในบริเวณที่มีสิวอักเสบสามารถยังทำให้สภาวะของสิวทวีความรุนแรงขึ้นเนื่องจากเชื้อ S. aureus สามารถเข้าสู่ผิวหนังที่อ่อนแอ และสร้างการติดเชื้อได้ง่ายในปัจจุบันมีการดื้อยาของเชื้อ S. aureus มากขึ้น และ
มีแนวโน้มสูงขึ้นอย่างต่อเนื่อง (Williams et al.,2012) 
อีกทั้งยังมีผลข้างเคียงจากยา จึงนำไปสู่การพัฒนา ทางเลือกในการรักษาสิว (ศูนย์ผิวหนัง มหาวิทยาลัยศรี
นครินทรวิโรฒ, 2016) งานวิจัยนี้จึงมีจุดประสงค์เพื่อ 
1) ศึกษาความเข้มข้นที่เหมาะสมของสารสกัดหยาบจากน้ำนมราชสีห์และขมิ้นชันในการยับยั้งเชื้อแบคทีเรีย S.aureus 2) ศึกษาและพัฒนาประสิทธิภาพของเจลฟิล์มแปะสิวผสมสารสกัดหยาบจากน้ำนมราชสีห์ และขมิ้นชัน 
วิธีการดำเนินงาน
   	กระบวนการวิจัยถูกออกแบบอย่างเป็น       ระบบ โดยแบ่งการดำเนินงานออกเป็น 4 ส่วนหลัก                    (1) การเตรียมสารสกัดน้ำนมราชสีห์และขมิ้นชัน           (2) ทดสอบประสิทธิภาพการยับยั้งเชื้อ S.aureus          (3) พัฒนาเจลฟิล์มผสมสารสกัดจากน้ำนมราชสีห์และขมิ้นชันและ (4) ศึกษาประสิทธิภาพของเจลฟิล์ม         ผสมสารสกัดน้ำนมราชสีห์ และขมิ้นชันเพื่อยับยั้ง
เชื้อแบคทีเรีย S.aureus สำหรับประยุกต์ใช้ในการลดการอักเสบของสิว









การเตรียมสารสกัดน้ำนมราชสีห์และขมิ้นชัน         
เก็บตัวอย่างใบลำต้นรากของน้ำนมราชสีห์และขมิ้นชันมาทำความสะอาดแล้วทำให้แห้งจากนั้น           บดน้ำนมราชสีห์และขมิ้นชันให้เป็นผงแล้วนำผงพืช      แช่ในเอทานอล 95% จากนั้นนำไปเข้าเครื่องเขย่าสาร (Shaker) เป็นเวลา 72 ชั่วโมง กรองด้วยชุดเครื่องกรองสูญญากาศ (Buchner) ให้เหลือแต่สาร ละลายแล้วระเหย
เอทานอลออกด้วยเครื่อง Rotary Evaporator
                                                                                                                                                                        
ตรวจสอบสาระสำคัญของสารสกัดน้ำนม ราชสีห์ และขมิ้นชัน 
นำสารสกัดสารสกัดน้ำนมราชสีห์ และขมิ้นชันและมาเจือจางที่ความเข้มข้น 2.0 กรัมต่อแอลกอฮอล์ 100 มิลลิลิตร และนำมาเจือจางต่อที่ความเข้มข้น 0.2, 0.4, 0.6, 0.8 และ 1.0 มิลลิลิตร จากนั้นปรับปริมาตรด้วยแอลกอฮอล์จนมีปริมาตรเป็น 10 มิลลิลิตร นำไปวัด      ค่าดูดกลืนแสงด้วยเครื่อง UV-Vis Spectrophotometer โดยใช้แอลกอฮอล์เป็นค่ามาตรฐาน (Blank) เพื่อสร้างกราฟมาตรฐานของสารสกัดแต่ละชนิดที่ความยาวคลื่นเฉพาะตัว โดยสารสกัดขมิ้นชันใช้ค่าดูดกลืนแสงที่
ความยาวคลื่น 420 nm และสารสกัดน้ำนมราชสีห์ใช้ค่าความยาวคลื่น 517 nm
ทดสอบประสิทธิภาพการยับยั้งเชื้อ S.aureus ด้วยวิธี Disc diffusion
เตรียมสารสกัดน้ำนมราชสีห์และขมิ้นชัน      ด้วยเทคนิคปลอดเชื้อแล้วนำมาทดสอบฤทธิ์ยับยั้ง         เชื้อแบคทีเรีย S.aureus ด้วยวิธี disc diffusion โดยนำตัวอย่างปริมาตรปริมาณ 20 µL หยดลงบนแผ่นกระดาษ(Filter Paper Disc) จากนั้นนำสารแขวนตะกอนเชื้อแบคทีเรีย S.aureus มาเกลี่ยให้มีความสม่ำเสมอลงบนอาหารวุ้น วางแผ่น Disc ที่ได้รับการหยดตัวอย่างแล้ว      บนอาหารวุ้น จากนั้นบ่มในตู้บ่มเชื้อที่อุณหภูมิ 37 องศาเซลเซียส เป็นเวลา 24 ชั่วโมงจากนั้นนำมาวิเคราะห์ขนาดเส้นผ่านศูนย์กลางโซนใส (inhibition zone) ด้วย                 เวอร์เนียคาลิปเปอร์



ศึกษาค่าความเข้มข้นต่ำสุดของสารทดสอบที่สามารถยับยั้งการเจริญของเชื้อแบคทีเรีย (Minimum Inhibitory Concentration, MIC) 
การทดสอบนี้ใช้อาหารเลี้ยงเชื้อแบบเหลว        NB แล้วเตรียมสารสกัดหยาบจากน้ำนมราชสีห์และขมิ้นชันที่เจือจางด้วย DMSO เป็นลำดับส่วนจนได้ความเข้มข้นของสารสกัดหยาบจากน้ำนมราชสีห์ และขมิ้นชันเป็น 100, 50, 25, 12.5, 6.25 และ 3.125  มิลลิกรัม/มิลลิลิตร (w/v)  ตามลำดับ ส่วนกรรมวิธีควบคุมเชิงลบคือ อาหารเลี้ยงเชื้อเพียงอย่างเดียวไม่มีสารสกัดหยาบ แล้วนำเชื้อแบคทีเรีย S.aureus ปริมาตร 1 มิลลิลิตร ลงในหลอดทดลอง บ่มที่อุณหภูมิ 37 องศาเซลเซียส เป็นเวลา
24 ชั่วโมง แล้วบันทึกผลการเปลี่ยนแปลงโดยสังเกตุจากความขุ่นของอาหารเลี้ยงเชื้อ 
หาค่าความเข้มข้นต่ำสุดของสารที่สามารถยับยั้งการเจริญเติบโตของเชื้อแบคทีเรีย (Minimum Bactericidal Concentration, MBC )
 นำความเข้มข้นที่ให้ผลเป็นบวกของการทดสอบ MIC ปริมาตร 10 ไมโครลิตร มาหยดบนอาหารเลี้ยงเชื้อ NA แล้วนำไปบ่มที่อุณหภูมิ 37 องศาเซลเซียส เป็นเวลา 24 บันทึกผลการเจริญเติบโตของเชื้อแบคทีเรียและวิเคราะห์ผลทางสถิติ
พัฒนาเจลฟิล์มผสมสารสกัดน้ำนมราชสีห์และขมิ้นชัน
ชั่งโพลิเมอร์ในอัตราส่วนต่างๆ ตามสูตรที่กำหนดไว จากนั้นละลายส่วนผสมทั้งหมดด้วยอุณหภูมิ 
80 - 90องศาเซลเซียส แล้วทิ้งไว้ให้เย็นที่อุณหภูมิห้องแล้วนำไปทดสอบประสิทธิภาพทางกายภาพ และประสิทธิภาพในการยับยั้งเชื้อแบคทีเรีย




	สูตรที่
	1
	2
	3

	สารสกัดจากน้ำนมราชสีห์ (g)
	0.3
	0.3
	0.3

	สารสกัดจากขมิ้นชัน (g)
	0.3
	0.3
	0.3

	ไคโตซาน (g)
	0.2
	0.2
	0.2

	PVA (g)
	1
	12
	2.4

	PVP (g)
	-
	-
	0.6

	Glycerol (ml)
	0.5
	0.5
	0.5




ตารางที่ 1 แสดงอัตราส่วนของสารสกัดจากน้ำนมราชสีห์         : สารสกัดจากขมิ้นชัน : PVA : PVP : Chitosan : Glycerol ในการขึ้นรูปเป็นเจลฟิล์ม

ศึกษาประสิทธิภาพของเจลฟิล์มผสมสารสกัดน้ำนมราชสีห์ และขมิ้นชันเพื่อยับยั้งเชื้อแบคทีเรีย Staphylococcus aureus สำหรับประยุกต์ใช้ในการลดการอักเสบของสิว
 ทดสอบการแห้งของเจลฟิล์มโดยการ                เทเจลลงบน Petri dish glass และ จับระยะเวลาในการขึ้นรูปเป็นแผ่นฟิล์มของแต่ละสูตรจากนั้นทดสอบประสิทธิภาพการยึดเกาะ ความทนทานต่อน้ำและน้ำมันโดยทดสอบบนหนังหมูที่พรมน้ำ และน้ำมัน ทดสอบความหนืดของเจลฟิล์มแปะสิวผสมสารสกัดน้ำนมราชสีห์และขมิ้นชันด้วยเครื่อง Bostwick Consistometer และ วัดค่า pH ของเจลฟิล์มแต่ละสูตรเพื่อให้อยู่ในระดับ               ที่เหมาะสมกับการใช้บนผิวหนังมนุษย์โดยเครื่องpH meter สุดท้ายทดสอบเปรียบเทียบความสามารถของเจลในรูปแบบต่างๆในการยับยั้งเชื้อแบคทีเรีย Staphylococcus aureus
ผลและอภิปรายผล 

ผลการทดสอบประสิทธิภาพของเจลฟิล์มผสมสารสกัดจากน้ำนมราชสีห์และขมิ้นชัน
ผลการทดสอบพบว่าสารสกัดน้ำนมราชสีห์และขมิ้นชันสามารถยับยั้งเชื้อแบคทีเรีย S.aureus บนจาน


เพาะเชื้อได้โดยแสดงโซนใส (inhibition zone) ขนาด16.54 ± 1.82 mm และ 18.40 ± 3.11 mm ตามลำดับ
ตารางที่ 2 ผลการทดสอบประสิทธิภาพฤทธิ์ของสารสกัดจากน้ำนมราชสีห์และขมิ้นชันในการยับยั้งแบคทีเรีย
ด้วยเทคนิค  disc diffusion
	สารที่ทดสอบ
	เส้นผ่านศูนย์กลางบริเวณยับยั้ง ± 
ค่าเบี่ยงเบนมาตรฐาน (มิลลิเมตร)

	น้ำนมราชสีห์
	      16.54 ± 1.82

	ขมิ้นชัน
	      18.40 ± 3.11



ผลการหาค่าความเข้มข้นต่ำสุดของสารทดสอบที่สามารถยับยั้งการเจริญของเชื้อแบคทีเรีย(Minimum inhibitory concentration, MIC)
ผลการทดสอบพบว่าค่าความเข้มข้นที่ต่ำสุดของของสารสกัดน้ำนมราชสีห์ และขมิ้นชันที่สามารถยับยั้งการเจริญของเชื้อแบคทีเรีย S.aureus คือความเข้มข้นที่ 
25 mg/ml ดังตาราง
ตารางที่ 3 ผลการทดสอบ MIC ของสารสกัดน้ำนม ราชสีห์ และขมิ้นชัน                                                                  
	สารทดสอบ
	ค่าความเข้มข้นต่ำสุดของที่สามารถยับยั้งการเจริญของเชื้อแบคทีเรีย 

	น้ำนมราชสีห์
	25    mg/ml

	ขมิ้นชัน
	              25    mg/ml



ผลการทดสอบหาค่าความเข้มข้นต่ำสุดสามารถยับยั้ง การเจริญเติบโตของเชื้อแบคทีเรีย (Minimum Bactericidal Concentration, MBC)                
 	จากการทดสอบพบว่าความเข้มข้นที่ต่ำที่สุดของสารสกัดน้ำนมราชสีห์และขมิ้นชันที่สามารถฆ่าเชื้อแบคทีเรีย S.aureus ได้คือความเข้มข้นที่ 100 mg/ml





ผลการตรวจสอบหาความเข้มข้นของสารสำคัญในสารสกัดน้ำนมราชสีห์และขมิ้นชันด้วยเครื่อง UV-Visi Spectrophotometer,
ใช้สูตรคำนวณ         

x	= ความเข้มข้นของสารที่ปลดปล่อยออกมา
y	= ค่าดูดกลืนแสง (Absorbance)
m	= ค่าความชันของกราฟ (slope)
c	= จุดตัดแกน y (intercept)
		
		ผลของสารสกัดน้ำนมราชสีห์เมื่อวัดความยาวคลื่นที่ 517 นาโนเมตร ได้สมการเส้นตรง คือ                    y= - 0.0045x + 0.0526 มีค่าสัมประสิทธิ์การตัดสินใจ (R2) เท่ากับ 0.9864 โดยกำหนดให้ตัวแปร y คือค่าดูดกลืนแสง และตัวแปร x แทนค่าความเข้มข้นของสารเมื่อพยากรณ์ข้อมูลย้อนกลับจะได้ความเข้มข้นของน้ำนมราชสีห์คือ 
[image: ]รูปที่ 1 กราฟแสดงความสัมพันธ์ระหว่างค่าการดูดกลืนแสงกับความเข้มข้น (µg/mL) ของสารสกัดน้ำนมราชสีห์

ผลของสารสกัดขมิ้นชันวัดเมื่อความยาวคลื่นที่420 นาโนเมตร ได้สมการเส้นตรงคือ y = 0.0078x 
+ 0.0394 มีค่าสัมประสิทธิ์การตัดสินใจ (R2) เท่ากับ 0.993 โดยกำหนดให้ตัวแปร y คือค่าดูดกลืนแสง และตัวแปร x แทนค่าความเข้มข้นของสารเมื่อพยากรณ์ข้อมูลย้อนกลับจะได้ความเข้มข้นของขมิ้นชัน  คือ 56.41 mg/l ดังรูปที่ 2


[image: ]
รูปที่ 2  กราฟแสดงความสัมพันธ์ระหว่างค่าการดูดกลืนแสงกับความเข้มข้น (µg/mL) ของสารสกัดขมิ้นชัน

ผลการทดสอบการแห้งของเจลฟิล์มโดยการเทเจลลงบน Petri dish glass
พบว่าสูตรที่ 3 มีประสิทธิภาพในการแห้งดีที่สุดเมื่อระยะเวลาผ่านไป 1 ชั่วโมง รองลงมาคือสูตรที่ 1 และสูตรที่ 2 ตามลำดับ ดังตารางที่ 4
ตารางที่ 4  ประสิทธิภาพในการแห้งของเจลแต่ละสูตรเมื่อผ่านไป 1 ชั่วโมง
	สูตร
	ประสิทธิภาพเนื้อเจล

	1
	เจลเกาะตัว แต่เมื่อสัมผัสยังไม่แห้งสนิท

	2
	เจลไม่เกาะตัว 

	3
	แห้งสนิทแนบ Petri dish glass



ผลการทดสอบการแห้งของเจลฟิล์มโดยการ
เทเจลลงบนหนังหมูโดยพรมน้ำ และน้ำมัน
พบว่าเจลฟิล์มสูตรที่ 3 มีประสิทธิภาพในการแห้งดีที่สุดโดยใช้ระยะเวลา 7 นาที 52 วินาที ในการแห้งและก่อตัวเป็นฟิล์มรองลงมาคือสูตรที่ 1 และสูตรที่ 2 ตามลำดับ ดังตารางที่ 
ตารางที่ 5 ประสิทธิภาพเนื้อเจลต่อเวลาที่ใช้ในการแห้งสนิทของสูตรเจลฟิล์มแต่ละสูตร
	สูตร
	ประสิทธิภาพเนื้อเจล

	1
	30 นาที 49 วินาที

	2
	1 ชั่วโมง 28 นาที

	3
	7 นาที 52 วินาที



ทดสอบความหนืดของเจลฟิล์มแปะสิวผสมสารสกัดน้ำนมราชสีห์  และขมิ้นชันด้วยเครื่อง Bostwick Consistometer ในเวลา 10 นาที


ผลการทดสอบพบว่าสูตรที่ 3 มีระยะทางที่เจลเคลื่อนที่น้อยที่สุดแสดงว่ามีความหนืดมากที่สุด ซึ่งส่งผลให้สามารถก่อตัวเป็นแผ่นฟิล์มบนผิวได้ดี
ตารางที่ 6 ประสิทธิภาพความหนืดของเนื้อเจลสูตรเจลฟิล์มแต่ละสูตร
	สูตร
	ระยะทางที่เจลเคลื่อนที่ (cm)

	1
	7.2

	2
	8

	3
	4



ทดสอบค่า pH ของเจลฟิล์มเพื่อให้อยู่ในระดับที่เหมาะสมกับการใช้บนผิวหนังมนุษย์ด้วยเครื่อง         pH meter 
ผลการทดสอบพบว่าสูตรที่ 3 มีค่า pH เท่ากับ 4.89 ซึ่งอยู่ในช่วง 4.5 - 5.5 ที่เหมาะสมตามธรรมชาติของผิวหนังมนุษย์
ตารางที่ 7 แสดงผลการทดสอบ ค่า pH ของเจลฟิล์มแต่ละสูตร 
	สูตร
	ค่า pH

	1
	1.77

	2
	1.69

	3
	4.89



ผลการทดสอบประสิทธิภาพของเจลฟิล์มในการยับยั้งเชื้อแบคทีเรีย Staphylococcus aureus
ผลการทดสอบพบว่าเจลฟิล์มที่ผสมสารสกัดน้ำนมราชสีห์ และขมิ้นชันจะมีค่า inhibition zone      มากสูงที่สุดคือ 22.15 ± 0.64 และสามารถในการยับยั้งเชื้อมากกว่าเจลแต้มสิวทั่วไปในท้องตลาด

ตารางที่ 8 ผลการทดสอบประสิทธิภาพของเจลผสม
สารสกัดต่างๆในการยับยั้งแบคทีเรียด้วยเทคนิค  
disc diffusion
	สารทดสอบ
	inhibition zone (mm)

	เจลฟิล์มไม่ผสมสารสกัด
	10.84 ± 1.17

	เจลฟิล์มผสมสารสกัดน้ำนมราชสีห์
	14.47 ± 1.55

	เจลฟิล์มผสมสารสกัดขมิ้นชัน
	17.37 ± 1.18

	เจลฟิล์มสูตรผสมสารสกัดน้ำนมราชสีห์ และขมิ้นชัน
	22.15 ± 0.64

	เจลฟิล์มแต้มสิวทั่วไปในท้องตลาด
	18.64 ± 1.66




สรุปผล
สารสกัดจากน้ำนมราชสีห์และขมิ้นชันมีฤทธิ์ยับยั้งการเจริญเติบโตของเชื้อ S. aureus โดยมีค่า Inhibition zone เท่ากับ 16.54 ± 1.82  และ 18.40 ± 3.11 mm ค่า MIC เท่ากับ 25 mg/ml และค่า MBC เท่ากับ 100 mg/ml ตามลำดับ และเมื่อนำมารวมกันและพัฒนาเป็นเจลฟิล์มพบว่าสามารถยับยั้งเชื้อได้ดียิ่งขึ้น โดยแสดงค่า Inhibition zone กว้างถึง 22.15 ± 0.64 mm ซึ่งมีประสิทธิภาพสูงกว่าเจลแต้มสิวทั่วไปในท้องตลาด สำหรับสูตรตำรับที่ดีที่สุดในการขึ้นรูปเจลฟิล์ม ประกอบด้วยอัตราส่วน PVA : PVP : ไคโตซาน : glycerol เท่ากับ 2.4 : 0.6 : 0.2 : 0.5 ซึ่งให้คุณสมบัติในการเซ็ตตัวเป็นฟิล์มได้เร็ว มีความหนืดและประสิทธิภาพในการเกาะผิวที่ดี รวมถึงมีค่า pH ที่เหมาะสมต่อผิวหน้า


กิตติกรรมประกาศ
โครงงานฉบับนี้สำเร็จลุล่วงไปได้ด้วยดีเนื่องจาก ได้รับความอนุเคราะห์ช่วยเหลือจากบุคคลหลายฝ่าย ดังนั้นจึงต้องแสดงความขอบคุณทุกท่าน    ดังมีรายนามต่อไปนี้ 
ขอขอบคุณอาจารย์กชพรรณ จิตตุรงค์อาภรณ์ อาจารย์ที่ปรึกษาโครงงาน ผู้ที่คอยให้ทั้งความรู้ 
ความช่วยเหลือ และคอยให้คำปรึกษาเกี่ยวกับโครงงาน 
ขอขอบพระคุณโรงเรียนจุฬาภรณราชวิทยาลัยกำแพงเพชร และพิษณุโลกที่ได้ให้การสนับสนุนทุนในการค้นคว้าครั้งนี้  

